Ziņojums
pie 2016.gada pārskatu


   Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

   Pārskata periodā par BRA biedriem tika uzņemti:
SIA “Cewood” un SIA “Baumit”.

   Tika organizētas 10 Kopsapulces kurās ar saviem ziņojumiem un referātiem piedalījās:
      1. Andis Pinkulis, Raimonds Skrebs, Rolands Lūsveris (AS "Sadales tīkls") - Jaunie elektroenerģijas tīkla tarifi.                                                                                                   2. Jānis Gauja (SIA “Attīstības projektu institūts”)  - Par finansējuma piesaisti
 kompetences centra izveidei un darbības nodrošināšanai.                                                     3. Artūrs Mežals (SIA “Sabiedrības izglītības centrs”) - Eiropas Struktūrfondu atbalsta instrumenti uzņēmējdarbības atbalstam nozaru konkurētspējas stiprināšanai.                             4. Vjačeslavs Dombrovskis, Juris Grīnvalds (Domnīca “Certus”) – Latvijas tautsaimniecības konkurētspējas pētniecība.                                                                           5. Baiba Fromane (Latvijas Būvuzņēmēju partnerība)  - Par partnerības darba plāniem un uzdevumiem būvniecības nozares attīstībā.                                                                          6. Ģirts Puķe (Satiksmes ministrijas Autoceļu nodaļas vadītājs) - Par kravu pārvadājumiem ar pārsniegtu noteikto transportlīdzekļa pieļaujamo faktisko masu.           7. Igors Kasjanovs (Latvijas bankas ekonomists) – Latvijas tautsaimniecības attīstības perspektīvas, apstrādes rūpniecības loma tajā.                                                                               8. Edmunds Valants (Ekonomikas ministrijas valsts sekretāra vietnieks, Būvniecības un mājokļu politikas departamenta direktors – Būvniecības departamenta un ministrijas aktivitātes būvniecības jomā.                                                                                             9. Inta Paleja - informē par Latvijas SOS Bērnu ciematu asociācijas darbu un izsaka lūgumu sniegt atbalstu SOS Ģimeņu atbalsta centra remontdarbos ar nepieciešamajiem būvmateriāliem.                                                                                                                     10. Jānis Patmalnieks (Ekonomikas ministrijas valsts sekretāra vietnieks) – pasākumi elektroenerģijas tirgus attīstībai.                                                                                              11. Sergejs Fjodorovs (Rīgas Tirdzniecības un rūpniecības kameras valdes priekšsēdētājs) - Kameras manifests un darbības mērķi.                                                        12. Ingus Salmiņš (AS "Attīstības finanšu institūcija Altum" Energoefektivitātes    programmu departamenta vadītājs) – Atbalsts energoefektivitātes paaugstināšanas pasākumu īstenošana daudzdzīvokļu dzīvojamajās mājās – nosacījumi/kritēriji.                13. Mārcis Slavinskis (LTRK) – iespēja pretendēt uz ES līdzfinansējumu dalībai izstādē Expo 2017 Astanā.                                                                                                               14. Jaroslava Borodina (Recruitment company in Latvia) – Kvalificēta darba spēka piesaiste no Ukrainas un Baltkrievijas.

  2016.gadā tika organizēta BRA izbraukuma kopsapulces Jaunlaicenē, Alūksnes novadā uzņēmumā SIA “Cewood” un domnīcā ”Certus”.
   Aizvadītajā gadā, lai paustu asociācijas nostāju situācijā, kad elektroenerģijas cena mazina Latvijas uzņēmumu konkurētspēju tika organizētas tikšanās ar Ministru prezidentu M.Kučinski, Saeimas Tautsaimniecības komisijas vadītāju Romānu Naudiņu, Valsts prezidenta Enerģētikas drošības komisiju, Saeimas frakciju “No sirds Latvijai”, Ekonomikas ministru Arvilu Ašerādenu u.c.
   BRA biedri piedalījās Sabiedrisko pakalpojumu regulēšanas komisijas padomes sēdē izskatot jautājumu par A/S “Sadales tīkls” jauno tarifu un A/S “Augstsprieguma tīkls” sagatavotajiem priekšlikumiem mainīt savu pakalpojumu izcenojumu. 
   Kopīgi ar Ministru prezidenta padomnieku ekonomikas jautājumos Arti Grīnbergu tika izstrādāts  pasākumu plāns “Plānotie un potenciāli veicamie pasākumi elektroenerģijas tirgus attīstībai, nodrošinot reģionā konkurētspējīgu elektroenerģijas gala cenu apstrādes rūpniecības nozares uzņēmumiem”.
   Tika panākta vienošanās ar LTRK par iespēju apmeklēt izstādi BAU 2017 laika posmā no 16.janvāra līdz 18.janvārim, piesaistot ES līdzfinasējumu. Vienošanās ietvaros LTRK organizē tirdzniecības misiju Minhenē, pakalpojumā iekļaujot organizēt visu, kas saistīts ar izstādes apmeklējumu (Avio biļetes, viesnīca, ieejas biļete, transports, organizēta tikšanās ar interesējošiem partneriem, biznesa vakariņas, uzņēmuma apmeklējums un dokumentu noformēšana LIAA). Piedāvāto iespēju izmantos 5 BRA uzņēmumi.
     Asociācijas uzņēmumu darba aizsardzības sistēmas pilnveidošanas nolūkā un balstoties uz Eiropas minerālmateriālu organizācijas iniciatīvas pie BRA tika izveidota darba grupa, izstrādāts Darba aizsardzības komiteja nolikums un organizētas apmācības darba aizsardzībā. 
BRA pārstāvis- L.Jākobsons tika ievēlēts jaunajās Latvijas Būvniecības padomes sastāvā un LTRK padomē, kā arī ievēlēts par LTRK Rūpniecības kompetenču padomes priekšsēdētāju.
    BRA pasniedza savu ikgadējo balvu „Latvijas lietaskoks 2015” konkursa “Gada labākā būve” būvniekam, kas celtniecībā lietojis visvairāk Latvijā ražotu būvmateriālu. Par laureātu tika pasludināts SIA “Merks” veidojot koncertzāli “Lielais dzintars” Liepājā, kuras būvniecības laikā tika izmantoti uzņēmumu SIA “MBBetons”, SAI “Sakret”, SIA “Knauf” un a/s “Latvijas Finieris” būvmateriāli.
TSP Iekšējā tirgus komitejas sēdē BRA izvirzīja jautājumu par normatīviem aktiem neatbilstošu būvmateriālu izmantošanu būvniecībā un nepieciešamību aktivizēt PTAC darbu. 
   Tika sagatavotas vēstules Satiksmes Ministrijai - par kravu pārvadājumiem ar pārsniegtu noteikto transportlīdzekļa pieļaujamo faktisko masu, Patērētāju tiesību aizsardzības centram - par normatīvo aktu prasībām neatbilstošiem būvmateriāliem, vairākām mācību iestādēm un uzņēmumiem, atbalstot jaunu produktu un tehnoloģiju izstrādi kompetences centru ietvaros, Ministru prezidentam Mārim Kučinskim un                                                                            Ekonomikas ministram Arvilam Ašeradenam par Latvijas lielāko apstrādes rūpniecības uzņēmumu un Latvijas lielāko elektroenerģijas patērētāju pozīciju veidojot valsts elektroenerģētikas politiku un sagatavoja priekšlikumus MK Nr.221 un Mk.226 grozījumiem. BRA ar vēstulēm uzrunāja Saeimas frakcijas par apstrādes rūpniecības spējas mazināšanos konkurences apstākļos ar kaimiņvalstu ražotājiem.
Kopā gadā sagatavotas un nosūtītas 23 vēstules. 
               Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007. līdz 2015.gadam, veikta to analīze. Sagatavota virkne rakstu Latvijas masu medijiem (“Dienas bizness”, “Diena”, “Neatkarīgā rīta avīze” u.c.) par būvmateriālu ražošanas nozares attīstību un faktoriem, kuri to ietekmē.
             Konkursa“Gada labākā būve Latvijā 2015” žūrijas komisijā darbojās BRA pārstāvji L.Jākobsons un J.Grīnvalds.
   Pārskata periodā BRA aktīvi darbojās Latvijas Tirdzniecības un rūpniecības kameras padomē, Latvijas Būvniecības padomē, Latvijas Būvinženieru Valdē, kā arī būvniecības speciālistu sertifikācijā, Latvijas Izglītības ministrijas Nozaru ekspertu padomē pie jauno speciālistu apmācības programmu izstrādes, Būvindustrijas koordinācijas centrā risinot būvniecības likumdošanas sakārtošanu.

   Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007.līdz 2016.gadam, veikta to analīze. Sagatavota virkne rakstu Latvijas masu medijiem par būvmateriālu nozares attīstību un tās perspektīvām.

   Asociācijas gada ienākumus veido asociācijā ietilpstošo biedru naudas maksājumi,saskaņā ar Valdē apstiprināto dalībnieku biedru maksām, un 2016.gadā sastāda       Eur. Izdevumi sastāda      Eur.

Ar darba līgumiem nodarbināto patstāvīgu darba ņēmēju asociācijā ir tikai tās izpilddirektors. Grāmatvedības pakalpojumu sniedz SIA „Padomnieks”. Pamatojoties uz Uzņēmuma līgumu Nr.1 Jānis Anspaks veic Būvmateriālu ražotāju mājas lapas administrēšanu. 
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
izpilddirektors                                                                                       L.Jākobsons

